PressReader - Beeld: 2017-07-03 - Trust kap Mo­le­wa
Trust kap Mo­le­wa
‘Ge­blik­te­leeu­be­dryf ’n klad op SA naam’
Beeld - 2017-07-03 - Nuus - E­li­se Tem­pel­hoff
Die Trust vir Be­dreig­de Na­tuur­le­we (EWT) het sy erns­ti­ge kom­mer oor die teel van leeus in ge­van­gen­skap (so­ge­naam­de ge­blik­te leeus) en die voor­ge­no­me uit­voer van hul ske­let­te na A­si­a­tie­se lan­de uit­ge­spreek.
Die EWT het ge­re­a­geer op Ed­na Mo­le­wa, mi­nis­ter van om­ge­wing­sa­ke, se aan­kon­di­ging ver­le­de week dat Suid-A­fri­ka voort­aan jaar­liks 800 ske­let­te van leeus na A­si­a­tie­se lan­de gaan uit­voer waar dit blyk­baar as ’n so­ge­naam­de me­di­si­na­le pro­duk ge­bruik gaan word.
Die EWT het ge­sê sy kom­mer is on­der meer ge­se­tel in die wel­syns- as­pek­te van die ge­blik­te leeus op teel­pla­se en die feit dat po­li­si­ë­ring van o­wer­heids­weë te­kort­skiet.
Die EWT meen daar is ’n ver­band tus­sen die han­del in leeubeendere en an­der mis­da­de waar­by wild be­trok­ke is. Die or­ga­ni­sa­sie wys daar­op dat wets­toe­pas­sers wat ge­reeld op re­nos­ter­ho­ring af­kom ter­self­der­tyd dik­wels ook op leeubeendere af­kom. Daar is reeds ’n ver­band ge­vind tus­sen sluik­han­de­laars wat re­nos­ter­ho­ring smok­kel en leeu­boe­re.
Vol­gens die EWT hou die kom­mer­si­ë­le teel van leeus ’n be­drei­ging in vir wil­de leeus om­dat dit stro­pe­ry aan­moe­dig.
“Die EWT on­der­steun die be­wa­ring van wil­de leeus in hul na- tuur­li­ke ha­bi­tat waar hul­le ’n by­drae le­wer tot die be­houd van bi­o­di­ver­si­teit. Ons glo e­ni­ge e­ko­no­mie­se ak­ti­wi­teit wat met leeus ver­band hou, moet die spe­sie in die na­tuur be­voor­deel.
“Ons kon tot dus­ver geen be­wy­se daar­van kry dat deur leeus te teel so­dat men­se in hul been­de­re han­del kan dryf ’n by­drae tot die spe­sie se oor­le­wing in die na­tuur le­wer nie.
“Dit lyk as­of die de­par­te­ment van om­ge­wing­sa­ke ’n sterk on­der­steu­ner is van die teel van wild in aan­hou­ding, ter­wyl sy man­daat is om bi­o­di­ver­si­teit te be­skerm.”
Die be­wa­rings­or­ga­ni­sa­sie kap die de­par­te­ment voorts en sê ’n vol­le­di­ge oor­leg­pro­ses met al­le be­lang­heb­ben­des oor die kwes­sie is nie ge­volg nie.
“Daar was geen oor­leg toe die de­par­te­ment sy steun aan die teel van leeus in aan­hou­ding op die on­lang­se Ci­tes-be­raad ge­gee het nie.
“In die so­ge­naam­de o­pen­ba­re­deel­na­me­pro­ses (in Fe­bru­a­rie) het be­lang­heb­ben­des net agt werk­dae, p­leks van 30, ge­kry om in­set­te oor die voor­stel vir ’n kwo­ta te le­wer.
“Die EWT het tot dus­ver geen te­rug­voe­ring oor sy vol­le­di­ge in­set­te ont­vang nie. Ons be­kom­mer­nis oor on­der meer die han­del in leeubeendere en die vas­stel en be­stuur van die kwo­ta is dus nog gel­dig.”
Die EWT meen voorts die he­le ge­blik­te-leeu­be­dryf is ’n klad op Suid-A­fri­ka se naam en kan die toe­ris­me­be­dryf na die land erns­tig skaad.
Mo­le­wa het ver­le­de week be­klem­toon dat Suid-A­fri­ka se be­sluit om in leeubeendere han­del te dryf “op we­ten­skap­li­ke na­vor­sing ge­grond is”.
Nel­son Man­de­la M­bou­hom (18), ’n sok­ker­spe­ler van Ka­me­roen.